text: Trafikken brød sammen
  22 maj 2012 kl. 16.12
  Trafikken har hele tirsdag eftermiddag på det nærmeste været brudt sammen rundt om Kolding.
  Lange køer i det nordgående spor på E45 ved Bramdrupdam taler deres tydelige sprog. 
  En lastbil brød sammen midt på eftermiddagen og spærrede dele af motorvejen. Da myldretiden kom oveni gik trafikken næsten i stå. Biler, der kørte alternative veje gennem Kolding har skabt så store trafikpropper i byen, at muligheden for at skyde genvej blev stoppet ret effektivt.
  